Andreas Christensen lignede egentlig en forsvarsstyrmand, som var klar til at forlade broen i London-klubben Chelsea.

Anden halvdel af sæsonen har faktisk været rigtig god for mig personligt med masser af spilletid, og jeg fik lidt flere Premier League-kampe til slut. Andreas Christensen

Men efter et efterår, hvor landsholdsspilleren måtte spejde langt efter spilletid, så har han de seneste tre måneder hyppigt været i Chelseas startopstilling. Derfor er Andreas Christensen nu en tilfreds mand, når han ankommer til hjemmebanen Stamford Bridge.

- Jeg er stadig glad i London, og jeg tror, at jeg for første gang kan gå på ferie uden nogen spekulationer og rent faktisk bare nyde det. Det glæder jeg mig til. Jeg tror ikke, der kommer til at ske det store, siger han til DR Sporten.

Den nyfundne glæde for tilværelsen i London-klubben skyldes blandt andet klubbens succes i Europa League, hvor Chelsea i finalen slog Arsenal 4-1.

Med til at sikre trofæet var netop Andreas Christensen, som faktisk spillede alle 15 kampe i den succesfulde Europa League-kampagne.